ZADANIE PROJEKTU

„Knowledge Management System“

**Predmet:**

Vytvorenie „Knowledge Base“ systému, organizovaného a koučovaného súkromnou firmou REC Slovakia, s. r. o. (<http://sk.rec-global.com>) v spolupráci so študentmi a učiteľmi v rámci inžinierskeho projektu.

**Očakávané prínosy z vytvoreného produktu:**

Systém bude slúžiť ako konsolidovaný zdroj informácií o praxi (CV) a aktuálnych kompetentnostiach zamestnancov a má zabezpečovať dostupnosť, zdieľanie a analyzovanie týchto informácií. Systém má umožniť prístup k informáciám s použitím rôznych kritérií a pohľadov (typu LinkedIn), má umožniť jednoducho plánovať, rozvíjať a vyhodnocovať ich kompetentnosti.

Vytvorený systém má byť potenciálne využiteľný v prostredí komerčnej organizácie (REC), ako aj výskumno-vzdelávacej inštitúcie (FRI-ŽUŽ)

**Očakávané prínosy z procesu riešenia projektu pre účastníkov:**

* podieľanie sa na návrhu, plánovaní, tvorbe, testovaní a inštalácii prakticky využiteľného SW systému pre účely FRI, ako aj pre účely spoločnosti REC;
* účasť na celom procese vývoja softvéru zahrňujúcim všetky cykly projektového riadenia, biznis analýzu, implementáciu, testovanie a nasadenie SW produktu;
* získanie praktických skúseností z práce v rôznych projektových roliach metodiky SCRUM (Scrum Master. Product Owner, Manažér kvality, Analytik, Architekt, SW Designer, Vývojár, Tester);
* získanie praktických skúseností v komunikácii so zadávateľmi z praxe pri riešení konkrétnych úloh obsahujúcich získavanie informácií, identifikáciu a spresňovanie požiadaviek, prezentáciu čiastkových výstupov;
* získanie skúseností z práce v tíme pozostávajúcom zo študentov informatiky, manažmentu, učiteľmi a so zamestnancami organizácie REC.

Neváhaj s prihlásením sa do nášho tímu, ak:

* sa chceš stať členom tímu vyvíjajúcom reálnu webovú aplikáciu s využitím najmodernejších technológií
* chceš poznať ako to funguje v profesionálnej firme
* si chceš odskúšať ako riadiť a vytvoriť softvérový projekt s využitím najnovších agilných metód?

**Buď na seba náročný/náročná a staň sa členom nášho projektového tímu!**